**BUS 2022 – Budućnost ugodnog stanovanja**

**11. po redu** SUPEUS-ova cjelodnevna stručna konferencija za studente **„BUS 2022 – Budućnost ugodnog stanovanja“** održava se u subotu, 12.3.2022. na Fakultetu elektrotehnike i računarstva u dvorani D1 s početkom u 09:00 sati.  
  
Svake godine predavanja su povezana s aktualnostima u području **energetske učinkovitosti, obnovljivih izvora energije i održive gradnje.** Na ovogodišnjoj konferenciji pod temom **„Vizije budućnosti“** slušamo o **vizijama budućih gradova, tehnologiji i kreativnim inženjerskim rješenjima** koja se mogukoristiti pri projektiranju i gradnji te saznajemo koliko su ista realizirana u Hrvatskoj. Tijekom jednodnevnog seminara svi sudionici dobit će najrelevantnije informacije o trendovima i problemima u energetici te potencijalnim rješenjima istih. U programu se nalazi deset predavanja, a točna agenda nalazi se u privitku.

Na prethodnih deset BUS-eva, ukupno je sudjelovalo preko 1850 studenata i 75 predavača, isključivo vrhunskih profesora i prepoznatih stručnjaka iz raznih tvrtki i institucija, a projekt je kao vrijedan i kvalitetan dosad prepoznalo preko 60 tvrtki.

Sve aktivnosti vezane uz projekt prati na **društvenim mrežama** Udruge.  
Više informacija o seminaru, a **uskoro i prijave,** na službenoj web stranici <https://bus.supeus.hr/> i službenom događaju [BUS 2022 | VIZIJE BUDUĆNOSTI | Facebook](https://www.facebook.com/events/1881756402015000?ref=newsfeed)

Vidimo se 12.3. na FER-u!